en dat dair af niet vele gestorve en zijn
geweest Alle welcke pointen voirs de voirs
gorijs pnteerde te thoene soe verre die in
feyte gelegen zijn en de voirs gilda die
ontkynne wilde sustinende voir zijne coclusie
die bijd voirs gilda bekint oft mits zijne
ontbynne bij hem gethoent dat de selve gilda
schuldich sal zijn hem vand comeschap vand
voirs schapen te voldoen en des geliefde hem
wel de manisse vand meye en dwijsen vand
scepen dair tegen de voirs gilda hem verantwden
dede seggen met zijne geleverden voirsprake dat
hij genoech bekinde de comescap en voirwairde
vand voirs schapen te houden geschiet te
zijne mair niet in alsulcker vuegen noch oick
alsoe velt als de voirs gorijs bij geleet hadde
en dat egheen goet gans cusbaer goet en
was dat hem van gorijs wegen gelevert
wordde soe dat inder comescap bevorwert was
en was cossem en ongans goet en dat hij
inden lesten wynter voir uuytgeve vander
voirs pechtingen den voirs gorisse dede
seggen dat hem niet mogelijck en was de
voirs schapen voirts uuyt te wynten ende
te vueden want hij egheen voeder en hadde
en dat hij zoe bloot was van ghelde dat
hem niet mogelijck en was hem van voesteringe
te besorgen en hadde dair ome gorijse gepnteert
de schapen te deylen soe dat naed plaets recht
ald costumelijck was Ende mits dien dat de
selve gorijs die pntatie nyet en hadde wille
aenemen soe hadde hij de schapen mette hee
doen deylen en tdeel van gorijse daf weder
gedoenen tot bevekem ald hij de schapen
yerstwerf ontfangen hadde en mits dan